शायद उसले यो रमाइलो बनाइएको समसामयीक टुक्का दिउसो स्कूलमा उसका सर मिस र साथिहरुबाट सुनेको हुँदो हो । वास्तवमा विद्यालय औपचारिक शिक्षा लिने थलो मात्रै होइन त्यहाँ ठूलो समूहमा घुलमिल हुने अवसर रहने भएकाले उनीहरुको सामाजिकिकरण र सिकाई विशाल हुने गर्दछ । उसले संविधान भनेको कुरा बुझ्ने वेला त यो होइन । तर पनि उसले बुझेको छैन भन्न पनि सकिन्न । नत्र उसलाई यो ढिलो पाक्ने धान अर्थात् संविधान भन्ने कुराले यति साह्रो घत पार्दैनथ्यो होला ।
